ddrg/super_eurlex huggingface dataset:
17.

bemærker ifølge Revisionsrettens beretning, at vikarer i henhold til Europa-Parlamentets og Rådets direktiv 2008/104/EF ( 5 ) og Portugals arbejdsmarkedsret skal have de samme arbejdsvilkår som personale, der er ansat direkte af brugervirksomheden; bemærker imidlertid, at de relevante kontrakter ikke fastsatte eksplicit, at vikarbureauerne skulle leve op til disse forpligtelser, og at der ikke er bevis for, at centret selv sammenlignede arbejdsvilkårene for sine egne ansatte med vikarernes arbejdsforhold, hvilket underminerer sikre og forudsigelige arbejdsvilkår for personalet og skaber risici for retstvister og omdømmemæssige risici; bemærker, at ifølge centrets svar henviser kontrakten mellem centret og vikarbureauet til centrets forpligtelse til at overholde alle aspekter af gældende lovgivning, og at vikarbureauet i henhold til denne kontrakt er den part, der er udsat for retstvister; understreger imidlertid, at denne type situation stadig udgør en høj omdømmemæssig risiko for centret; glæder sig over, at centret revurderer sin politik for anvendelse af vikarer med henblik på i højere grad at basere denne politik på retten i den medlemsstat, hvor centret ligger, i overensstemmelse med sine driftsbehov og de relevante retlige rammer; opfordrer centret til at analysere arbejdsvilkårene for sine vikarer og sikre, at de er i overensstemmelse med EU-retten og national arbejdsmarkedsret; opfordrer centret til inden juni 2020 at aflægge rapport til dechargemyndigheden om de fremskridt, der er gjort;
51.

minder om, at der i forretningsordenens artikel 11 er indført en forpligtelse for ordførere, skyggeordførere og udvalgsformænd til for hver enkelt betænkning at offentliggøre oplysninger om alle møder med interesserepræsentanter; bemærker med tilfredshed, at Parlamentets websted siden starten af den nye valgperiode råder over den nødvendige infrastruktur til, at medlemmerne kan offentliggøre planlagte møder med interesserepræsentanter; opfordrer sekretariatet til at formidle detaljerede oplysninger og organisere træning med henblik på at gøre det lettere for medlemmernes kontorer at overholde denne forpligtelse fuldt ud; beklager, at den nuværende infrastruktur ikke omfatter en proces, hvor medlemmer og akkrediterede parlamentariske assistenter kan komme med forslag til og feedback om forbedringer baseret på brugeroplevelse; opfordrer de parlamentariske tjenester til årligt at udarbejde et spørgeskema for feedback og til at inkludere resultatet heraf i en rapport om anvendelsen af værktøjet; glæder sig over, at generalsekretæren har pålagt Parlamentets tjenestegrene at tilslutte værktøjet til åbenhedsregistret og Lovgivningsobservatoriet, og opfordrer til enhver indsats, der yderligere vil forbedre dette værktøj, herunder ved at give adgang til behandling af de data, der leveres af medlemmer via Parlamentets webstedinfrastruktur vedrørende møder med interesserepræsentanter, i et maskinlæsbart format, der giver mulighed for at knytte mødet til medlemskab af en delegation, at angive, at mødet fandt sted på embedsmandsplan, at koble oplysningerne på Parlamentets websted til medlemmets eget websted og at gøre denne infrastruktur tilgængelig på alle Unionens officielle sprog; opfordrer endvidere Parlamentet til at forbedre sin kommunikation til medlemmerne om forpligtelsen for ordførere, skyggeordførere og udvalgsformænd til at offentliggøre sådanne møder;
23.

bemærker med tilfredshed, at agenturet i november 2018 afsluttede gennemførelsen af de nye regler om forebyggelse og håndtering af interessekonflikter for medlemmerne af bestyrelsen og de rådgivende grupper, hvilket omfatter årlig fremlæggelse af deres interesseerklæringer og vurdering af erklæringerne foretaget af formændene for bestyrelsen og de respektive rådgivende grupper (alt efter, hvad der er relevant) med støtte fra agenturet; glæder sig over vedtagelsen af en ny model for interesseerklæringer efterfulgt af offentliggørelse på agenturets websted; bemærker, at agenturet har regler om forebyggelse og håndtering af interessekonflikter for ansatte på plads; bemærker, at alle ansatte i 2018 indgav interesseerklæringer, hvoraf 31 indeholdt en erklæring om en interesse (svarende til 20 % af personalet), som blev vurderet af de umiddelbare overordnede, og at der for tre ansatte (svarende til 2 % af personalet) blev truffet foranstaltninger for at mindske risikoen for potentielle interessekonflikter; beklager imidlertid, at den nye model for interesseerklæringer ikke er blevet anvendt på den udøvende ledelsesgruppe; bemærker med beklagelse, at der for den administrerende direktør kun foreligger en erklæring om fravær af interessekonflikter; bemærker, at bestyrelsen i juni 2018 vedtog agenturets afgørelse om retningslinjer for whistleblowing; bemærker, at der ifølge agenturets svar ikke er nogen retlig forpligtelse til at offentliggøre bestyrelsesmedlemmernes CV'er; fremhæver i denne forbindelse, at EU-agenturerne bør opstille en model for gennemsigtighed og opfordrer bestyrelsesmedlemmerne til at offentliggøre deres CV'er på agenturets websted;
22.

bemærker, at programkontoret foretog en egenvurdering af sine interne kontrolstandarder for at vurdere det nuværende niveau for gennemførelsen af de interne kontrolstandarder og undersøge de betingelser, der var nødvendige for at bringe organisationens interne kontrolsystem op på et højere modenhedsniveau; bemærker, at IAS fremsatte tre anbefalinger for at støtte og supplere den indsats, som fællesforetagendet allerede gjorde på området; bemærker, at programkontoret foreslog tilsvarende handlingsplaner, og at IAS fandt dem hensigtsmæssige til at afhjælpe problemerne; bemærker dog med bekymring, at de tre pågældende standarder endnu ikke var fuldt gennemført i begyndelsen af 2018;
2.

bemærker, at agenturet anvender visse centrale resultatindikatorer til at vurdere merværdien af dets aktiviteter og forbedre budgetforvaltningen ved at fokusere mere på kvalitative indikatorer for vurderingen af opfyldelsen af dets operationelle mål og mere på kvantitative indikatorer for dets administrative mål; bemærker, at agenturet for bedre at kunne opfylde sine interessenters forventninger vil styrke sin rapporteringspakke ved at skræddersy sine kvalitative og kvantitative centrale resultatindikatorer til mere effektivt at måle dets aktiviteters indvirkning;
22.

understreger, at det finansielle system har et ansvar for at håndtere bæredygtighedsudfordringer og sikre, at Unionen opfylder sine forpligtelser i henhold til Parisaftalen inden for rammerne af De Forenede Nationers rammekonvention om klimaændringer; fremhæver myndighedens afgørende rolle med hensyn til at integrere miljømæssige, sociale og ledelsesmæssige faktorer i den lovgivningsmæssige og tilsynsmæssige ramme og med hensyn til at mobilisere og lede private kapitalstrømme i retning af bæredygtige investeringer; understreger derfor behovet for tilstrækkelige ressourcer til at overvåge de finansielle institutioners og de nationale kompetente myndigheders gennemførelse af denne ramme;
19.

bemærker med bekymring, at agenturet til forskel fra de fleste andre agenturer ikke foretog en omfattende analyse af, hvordan Det Forenede Kongeriges beslutning om at udtræde af Den Europæiske Union kunne forventes at indvirke på agenturets organisation, operationer og regnskaber; bemærker på baggrund af agenturets svar, at Det Forenede Kongeriges beslutning om at træde ud af Den Europæiske Union er blevet drøftet på ledelsesmøder inden for rammerne af netværket af udbudsansvarlige på tværs af agenturerne og inden for rammerne af agenturernes retlige netværk, og bemærker endvidere, at også meddelelserne fra Kommissionen er blevet fulgt nøje, og at de tilsvarende risici er blevet vurderet til at være begrænsede;
14.

noterer sig, at fællesforetagendet bør bidrage til at løse de udfordringer, som jernbanesektoren står over for, og fokusere på jernbanesystemets og dets brugeres behov, herunder i medlemsstater, som ikke har et jernbanesystem inden for deres område; bemærker, at fællesforetagendet for at kunne gøre dette er ved at gennemføre Shift2rail-programmet samt forsknings- og innovationsaktiviteter i jernbanesektoren i Europa gennem samarbejde mellem aktører og medlemsstater; bemærker, at der bør lægges særlig vægt på at fremme konkrete foranstaltninger til at fjerne resterende tekniske hindringer for at forbedre interoperabiliteten og til at iværksætte aktioner til støtte for et mere integreret, effektivt og sikkert EU-marked med det endelige mål at virkeliggøre det fælles europæiske jernbaneområde;
3.

noterer sig, at agenturet i 2018 behandlede 331 transaktioner, herunder kontrakter, ændringer og meddelelser, og fortsatte med at have ansvaret for Unionens fælles politik for nukleare forsyninger i overensstemmelse med dets vedtægtsmæssige mandat med henblik på at sikre forsyningssikkerheden for nukleare materialer; anerkender agenturets fortsatte bestræbelser på at diversificere forsyningskilderne;
4.

glæder sig over agenturets samarbejde med andre agenturer, navnlig Det Europæiske Institut til Forbedring af Leve- og Arbejdsvilkårene (Eurofound), Det Europæiske Agentur for Grænse- og Kystbevogtning, Det Europæiske Institut for Ligestilling mellem Mænd og Kvinder, Den Europæiske Unions Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA), Den Europæiske Unions Agentur for Strafferetligt Samarbejde (Eurojust) og Det Europæiske Asylstøttekontor med henblik på at nå fælles politiske mål; glæder sig over, at agenturet desuden regelmæssigt støtter andre EU-agenturer for at afspejle de forpligtelser, der følger af Den Europæiske Unions charter om grundlæggende rettigheder (chartret) i deres arbejde; anser det for nødvendigt, at agenturet fortsætter med at udvikle stærke forbindelser med andre relevante EU-institutioner; opfordrer agenturet til at udforske mulighederne for at dele ressourcer og personale til overlappende opgaver med andre agenturer med lignende aktiviteter;
36.

noterer sig, at fællesforetagendet gennemførte sine aktiviteter i fuld overensstemmelse med fire forskellige rammer: Horisont 2020, CEF-programmet for drone-U-rumbaserede demonstrationsaktiviteter samt to specifikke rammer for indkaldelsen af forslag vedrørende den aktive geohegntjeneste og undersøgelsen for at udarbejde et forslag til den fremtidige arkitektur for det europæiske luftrum; anerkender, at disse forskellige retlige rammer medfører en høj grad af kompleksitet for fællesforetagendet, og roser derfor fællesforetagendet for en vellykket gennemførelse af innovationsprojekter;
17.

understreger vigtigheden af at gøre det let for borgerne at følge Unionens lovgivningsproces; minder Rådet om at tilpasse sine arbejdsmetoder til standarderne for et parlamentarisk demokrati som foreskrevet i traktaterne; minder Rådet om systematisk at følge op på alle de henstillinger, som er indeholdt i Den Europæiske Ombudsmands beslutning vedrørende strategisk undersøgelse OI/2/2017/TE af gennemsigtigheden i Rådets lovgivningsproces; minder om, at Parlamentet opfordrede Den Europæiske Ombudsmand til fortsat at følge op på sin undersøgelse;
21.

glæder sig i høj grad over de overvejelser, udvalget har gjort, og som vil munde ud i en detaljeret handlingsplan, der skal styrke nultolerancepolitikken over for chikane i udvalget, for at sikre, at en sådan opførsel aldrig kan tolereres; glæder sig over og støtter den nuværende revisionspakke vedrørende chikane, whistleblowing og disciplinærsager, som yderligere vil forbedre de mekanismer, hvormed personalet kan indgive formelle klager over chikane, og som vil gøre de relevante retlige strukturer mere robuste; minder imidlertid om, at udvalget har rapporteret om denne proces til Parlamentet i årevis, og at der tilsyneladende først nu synes at blive truffet konkrete foranstaltninger; glæder sig over, at der er blevet nedsat en arbejdsgruppe, som omfatter repræsentanter for administrationen og personaleudvalget, med det formål at indsamle det bredest mulige input til forbedringer; er skuffet over, at udvalget har gjort minimale fremskridt i de seneste år på trods af de præcise henstillinger fra Parlamentet, hvori det indtrængende har opfordret udvalget til at indføre regler og procedurer for medlemmer, der er involveret i sager om chikane;
19.

bemærker med bekymring Revisionsrettens konstatering af, at fællesforetagendet IMI 2 i 2018 havde en høj personaleudskiftning på gennemsnitligt ca. 21 % og en særligt høj personaleudskiftning for kontraktansatte på ca. 60 %, og at situationen forværredes af, at otte personer var langtidssygemeldte, hvoraf fire var nye tilfælde i 2018, således at kun halvdelen af fællesforetagendet IMI 2's ansatte var egnede til tjeneste i 2018, hvilket øgede risikoen for, at fællesforetagendet IMI 2's operationelle mål ikke ville blive nået som planlagt; bemærker, at fællesforetagendet IMI 2 for at løse personaleproblemerne gjorde brug af midlertidigt ansatte, som tegnede sig for 9,8 % af det samlede personale i 2018, og at det har investeret midler for dels at fastholde kompetent personale gennem uddannelses- og trivselsaktiviteter og dels at opnå fuld bemanding; udtrykker bekymring over antallet af langtidssygemeldte medarbejdere og er bekymret for, at visse af disse tilfælde kan skyldes udmattelse og en utilfredsstillende balance mellem arbejdsliv og privatliv; opfordrer fællesforetagendet IMI 2 til at være proaktiv over for det berørte personale, til at foretage en omhyggelig evaluering af personalets arbejdsbyrde og til at sikre, at fordelingen af opgaverne er afbalanceret;
29.

bemærker, at Revisionsretten for så vidt angår de to London-baserede agenturer indsatte et punkt med henvisning til specialforhold vedrørende Det Forenede Kongeriges beslutning om at udtræde af Den Europæiske Union; bemærker, at agenturets hjemsted blev flyttet til Amsterdam i marts 2019, og at der i agenturets regnskab pr. 31. december 2018 var hensat 17 800 000 EUR til de dertil knyttede omkostninger; beklager, at der i lejeaftalen for lokalerne i London fastsættes en lejeperiode frem til 2039, og at lejeaftalen ikke indeholder en udtrædelsesklausul; beklager desuden, at Landsretten for England og Wales den 20. februar 2019 traf en afgørelse, der gik imod agenturets anmodning om at opsige lejemålet; bemærker dog, at lejeaftalen giver mulighed for at omfordele eller fremleje lokalerne til tredjeparter, forudsat at udlejeren giver sit samtykke hertil; beklager dybt, at der i noterne til regnskaberne pr. 31. december 2018 var angivet et beløb på 468 000 000 EUR i resterende lejeudgifter indtil 2039, hvoraf et beløb på 465 000 000 EUR for lejeperioden efter agenturets planlagte flytning til Amsterdam er opført som en eventualforpligtelse; anerkender agenturets betydelige indsats for at finde en fremlejer til sine lokaler i London; fremhæver, at selv om agenturet indgik en fremlejekontrakt vedrørende lokalerne med virkning fra den 1. juli 2019, er de fremtidige nettoomkostninger i forbindelse med lejeaftalen, idet denne er uopsigelig, ikke kendt; opfordrer indtrængende Kommissionen til at gøre sit yderste for at minimere den ugunstige lejeaftales langsigtede finansielle, administrative og operationelle indvirkning på agenturet; opfordrer agenturet til at inddrage Kommissionen, navnlig den juridiske tjeneste og forhandlingsteamet for Det Forenede Kongeriges beslutning om at udtræde af Den Europæiske Union, i en undersøgelse af det juridiske problem om det retslige og finansielle ansvar, der er opstået som følge af Det Forenede Kongeriges påberåbelse af artikel 50 i traktaten om Den Europæiske Union, en situation, som Landsretten ikke anerkendte som et tilfælde af force majeure; opfordrer agenturet til at aflægge rapport til dechargemyndigheden om dette spørgsmål;
20.

noterer sig, at agenturet har indledt en procedure med henblik på at blive certificeret under EU's ordning for miljøledelse og miljørevision og har truffet en række foranstaltninger med henblik på at reducere dets samlede miljøpåvirkning; påpeger imidlertid, at agenturet ikke har indført supplerende foranstaltninger til reduktion af eller kompensation for CO 2 -emissioner;
glæder sig over agenturets fortsatte bestræbelser på at forberede sig på sine nye opgaver som defineret i den fjerde jernbanepakke og på i juni 2019 at påtage sig sin rolle som EU-myndighed med ansvar for udstedelse af tilladelser til at bringe jernbanekøretøjer i omsætning, fælles sikkerhedscertifikater til jernbanevirksomheder og godkendelser af udstyr til ERTMS langs sporet; glæder sig navnlig over, at alle retsakter og bestyrelsens beslutninger blev vedtaget til tiden, og at agenturet har offentliggjort en vejledning om ansøgning om køretøjsgodkendelser; glæder sig over de øvrige skridt, som agenturet har taget for at forberede sig på sine nye opgaver (aktivt samarbejde med berørte parter, læringscases og »shadow running« samt pilotovervågning af de nationale sikkerhedsmyndigheder); glæder sig over, at der er blevet oprettet en kvikskranke;

glæder sig over, at agenturet dermed har påbegyndt opgaven med at harmonisere de over 14 000 nationale forskrifter vedrørende jernbanetransport;

a) beklager, at jernbaneområdet i modsætning til luftfarten og vejtransporten stadig er langt fra at være harmoniseret;
12.

bemærker, at betalingsbevillingerne, der var brug for i 2017 og 2018, på grund af mangler i processen vedrørende planlægning af budgettet i 2017 oversteg betalingsbevillingerne i det oprindelige budget; bemærker, at de yderligere betalingsbevillinger, som fællesforetagendet havde behov for, beløb sig til 160 700 000 EUR, dvs. 25 % over det oprindelige budget; noterer sig fællesforetagendets svar, hvoraf det fremgår, at fællesforetagendet er taknemmeligt for Euratoms supplerende bidrag til 2018-budgettet, og at fællesforetagendet gerne vil anføre, at manglen på betalingsbevillinger ikke ville have haft nogen indvirkning eller medført nogen risiko, idet der blev udbetalt 137 000 000 EUR til ITER-organisationen som forskud på kontantbidragene for 2019; noterer sig, at betalingsprognosesystemet har fået et helt nyt design og er blevet integreret i det nye redskab til finansiel forvaltning, og at dette sammen med den nye organisationsstruktur sikrer en korrekt budgetplanlægning, og at systemet allerede er blevet anvendt til at fastlægge indtægterne i 2019-budgettet;
21.

minder om, at det i den reviderede forordning (EF) nr. 178/2002 fastsættes, at autoriteten proaktivt skal gøre det muligt at downloade, udskrive og konsultere de reguleringsmæssige oplysninger, som ansøgerne har forelagt, i et elektronisk format; der henviser til, at dette vil gøre det muligt for autoriteten at drage fordel af en udvidet peerevaluering fra det videnskabelige samfund; minder om, at dette krav om gennemsigtighed er nødvendigt for industrisponsoreret forskning, men at det ikke kan anvendes som et argument for at afvise, at den akademiske verden anvender data, der holdes fortrolige af legitime årsager, såsom patienters personlige lægejournaler;
4.

glæder sig over, at agenturet har outsourcet regnskabsafdelingerne til Kommissionen og deler ressourcer med andre agenturer inden for forvaltning af menneskelige ressourcer, forvaltning af informations- og kommunikationsteknologi, budget og finans, indkøb og facility management; anser dette initiativ for at være et eksempel til efterfølgelse for andre EU-institutioner; opfordrer agenturet til at udforske mulighederne for at dele ressourcer til overlappende opgaver mellem andre agenturer med lignende aktiviteter; opfordrer kraftigt agenturet til aktivt at søge yderligere og bredere samarbejde med alle EU-agenturerne;
25.

bemærker, at 28 % af myndighedens budget stammer fra gebyrer, der opkræves af de enheder, som den fører tilsyn med; bemærker, at der er gennemført foranstaltninger for at mindske eventuelle interessekonflikter, og at disse foranstaltninger er blevet revideret; opfordrer myndigheden til at fortsætte med at aflægge rapport til dechargemyndigheden om de foranstaltninger, den har truffet for at sikre, at der ikke opstår interessekonflikter; bemærker endvidere, at myndigheden mener, at det ville være ineffektivt, hvis Kommissionen opkrævede gebyrerne, og at risikoen for unøjagtigheder og regnefejl og dermed for omdømmemæssig skade ville stige;
15.

noterer sig på baggrund af Revisionsrettens beretning, at instituttet ifølge sine vedtægter kun kan tildele kontrakter for en periode på højst fem år, der kan forlænges med yderligere fem år, og at der er centrale medarbejdere, som vil nå op på maksimalt ti år i 2020; udtrykker bekymring over, at den driftsmæssige kontinuitet kan blive hæmmet; bemærker, at Kommissionen ikke har imødekommet instituttets anmodninger om at løse disse kontraktspørgsmål i henhold til den gældende vedtægt, og at instituttet derfor ikke kunne tilbyde kontraktforlængelser for ti ansatte, og at det har taget de nødvendige skridt til at iværksætte indkaldelser af interessetilkendegivelser for disse nøgleposter for at sikre driftsmæssig kontinuitet;
23.

der minder om, at Parlamentet i sin beslutning af 16. januar 2020 om »institutioner og organer i Den Økonomiske og Monetære Union: Forebyggelse af interessekonflikter efter udtræden af offentlig tjeneste« bemærkede, at det er bekymret over den interessekonflikt, der er opstået som følge af udnævnelsen af myndighedens administrerende direktør som administrerende direktør for sammenslutningen af finansielle markeder i Europa (AFME) fra den 1. februar 2020, og som ikke i tilstrækkelig grad blev adresseret gennem de restriktioner, som tilsynsrådet indførte; udtrykker sin bekymring over, at myndighedens tilsynsråd også har indstillet en kandidat til stillingen som administrerende direktør, der tidligere var ansat som administrerende direktør for advocacy ved AFME; understreger, at beskæftigelse efter offentlig tjeneste og »svingdørsinteressekonflikter« er et fælles problem for mange organer og agenturer i hele Unionen, som indvirker på deres omdømme; opfordrer myndigheden til at styrke sin politik vedrørende interessekonflikter;
22.

noterer sig med bekymring på baggrund af Revisionsrettens beretning, at agenturet, med henblik på indkøb af dataanalysetjenester til en værdi af op til 5 000 000 EUR, valgte at bruge en rammekontrakt indgået med en enkelt økonomisk aktør inden for rammerne af et offentligt udbud, der var offentliggjort i Den Europæiske Unions Tidende ; noterer sig dog, at rammekontraktbetingelserne imidlertid ikke var specifikke nok til at sikre en fair konkurrence, fordi kravene endnu ikke var kendt på det tidspunkt, hvor udbudsproceduren blev afholdt; minder om, at den ordregivende myndighed i henhold til finansforordningen i sådanne tilfælde skal tildele en rammekontrakt til flere aktører, og at der skal anvendes konkurrenceudbud mellem de udvalgte kontrahenter i forbindelse med de specifikke indkøb; noterer sig agenturets svar om, at det valgte at indgå en enkelt rammekontrakt i stedet for en rammekontrakt med flere kontrahenter, som ville have medført en udskiftning af kontrahenten i rammekontraktens løbetid, hvilket ville have haft alvorlige konsekvenser for dens sammenhæng og rettidige afslutning; opfordrer agenturet til at udforme rammekontrakter, der sikrer fair konkurrence og valuta for pengene;
20.

noterer sig centrets eksisterende foranstaltninger til og løbende bestræbelser på at sikre gennemsigtighed, forebygge og håndtere interessekonflikter og beskytte whistleblowere; bemærker, at ti relevante potentielle interessekonflikter blev identificeret og undersøgt yderligere i 2018, hvoraf fem blev identificeret i forbindelse med et punkt på dagsordenen for et møde, og at de berørte personer blev anmodet om at afholde sig fra at drøfte og stemme om dette dagsordenspunkt; bemærker, at centret registrerede møder med lobbyister;